Kemalangan pesawat Elmina

Pada 17 Ogos 2023, sebuah pesawat Beechcraft Model 390 terhempas berhampiran perbandaran Elmina di Shah Alam, Selangor, Malaysia, menyebabkan 10 orang terkorban dalam kejadian itu. Pesawat itu dalam perjalanan dari Lapangan Terbang Antarabangsa Langkawi menuju ke Lapangan Terbang Sultan Abdul Aziz Shah, di mana pesawat itu terhempas dua minit sebelum mendarat.

Latar belakang 
Pesawat yang terlibat dalam kejadian itu merupakan sebuah Beechcraft Model 390 (N28JV) yang dikendalikan oleh Jet Valet, sebuah perkhidmatan penerbangan peribadi. Sebelum ini, ia pernah didaftarkan sebagai G-FRYL di United Kingdom. Pesawat itu membawa 8 orang penumpang, termasuk Allahyarham Datuk Seri Johari Harun, ahli Dewan Undangan Negeri Pahang (Pelangai).

Kemalangan 

Pada jam 2.47 petang, pesawat itu berhubung dengan kawalan trafik udara (ATC) di Lapangan Terbang Sultan Abdul Aziz Shah. Ia kemudiannya memberi kebenaran pendaratan seminit kemudian. Namun begitu, pada jam 2.51 petang, pihak ATC menemui garisan asap di laluan penerbangan.

Pihak saksi melaporkan gerakan penerbangan luar kelaziman sebelum nahas. Pesawat itu membelok ke kanan sebelum menjunam ke tanah lalu meletup di jalan Persiaran Elmina, berhampiran dengan persimpangan Lebuhraya Guthrie. Di darat, serpihan nahas juga mengorbankan 2 orang, masing-masing merupakan penunggang motosikal dan pemandu kereta. Penunggang motosikal yang terbakar dilaporkan sempat melaungkan takbir beberapa kali sebelum rentung, menurut seorang saksi.

Susulan

Pencarian mayat
Hanya satu mayat ditemui dalam keadaan sempurna di tapak kejadian. Lima beg mengandungi cebisan-cebisan badan mangsa yang terbunuh juga diperoleh di kawasan kejadian. Pengenalpastian mayat melibatkan 20 ke 30 ahli Kementerian Kesihatan yang juga memberi perkhidmatan kaunseling dan sokongan emosi terhadap ahli keluarga mangsa.

Reaksi
Yang di-Pertuan Agong Sultan Abdullah Ri'ayatuddin Al-Mustafa Billah Shah melawat tapak nahas beberapa jam selepas kejadian.

Dalam pada itu, Suruhanjaya Komunikasi dan Multimedia Malaysia telah mengeluarkan amaran berkenaan dengan perkongsian sebarang video dan gambar mayat-mayat mangsa yang terkorban di tempat kejadian secara atas talian, dikhuatiri perbuatan tersebut akan menyinggung perasaan ahli-ahli keluarga mangsa dan melanggar etika-etika asas. Kenyataan yang sama turut dikeluarkan oleh Jabatan Siasatan Jenayah Polis Diraja Malaysia.

Bekas Perdana Menteri Mahathir bin Mohamad berkata:

Siasatan
Perakam suara kokpit pesawat diperoleh dari tapak kejadian tujuh jam selepas nahas pada 10.20 malam, dan dibawa ke makmal Biro Siasatan Kemalangan Udara bagi tujuan siasatan.

Pihak BSKU mendapati bahawa pesawat itu tidak dilengkapi dengan kotak hitam. Pesawat tersebut didapati lari dari laluan penerbangan asalnya setelah diberi kebenaran untuk mendarat oleh pihak ATC.

Lihat juga
 Kemalangan pesawat berkaitan
 JAL Penerbangan 715 – kejadian sebuah pesawat Douglas DC-8 terhempas di sekitar kawasan Elmina pada 1977
 Tragedi Double Six – satu lagi kemalangan pesawat Malaysia melibatkan ahli politik
 Pilihan raya kecil Pelangai 2023 – pilihan raya kecil susulan

Rujukan 

2023 di Malaysia
Peristiwa Ogos 2023 di Malaysia
Kemalangan udara pada 2023
Kemalangan udara di Malaysia
Sejarah Selangor
Daerah Petaling
2023 dalam politik Malaysia